EkBass/fiwiki-20250220-pages-articles huggingface dataset:
Jeff Gorton

Jeff Gorton (s. 6. kesäkuuta 1968 Massachusetts) on yhdysvaltalainen jääkiekkovaikuttaja. Gorton aloitti työskentelyn NHL-seura Boston Bruinsin organisaatossa vuonna 1992. Hän toimi organisaation apulaistoimitusjohtajana seitsemän kauden ajan. Maaliskuusta 2006 heinäkuuhun 2006 Gorton toimi Bruinsin väliaikaisena toimitusjohtajana. Gortonin alaisuudessa vuoden 2006 varaustilaisuudessa Bruins varasi Phil Kesselin, Brad Marchandin ja Milan Lucicin. Hän lähetti Andrew Raycroftin Toronto Maple Leafsiin vaihdossa Tuukka Raskiin. Heinäkuussa 2006 Gorton teki vapaiden agenttien markkinoilla sopimuksen Zdeno Charan kanssa. Peter Chiarellin palkkauksen jälkeen Gorton jatkoi vanhassa tehtävässään apulaistoimitusjohtajana. Kesäkuussa 2007 Bruins vapautti Gortonin tehtävistään. New York Rangers palkkasi hänet ammatilaispelaajatarkkailijaksi heti tämän jälkeen. Heinäkuussa 2015 hänestä tuli Rangersin yhdestoista toimitusjohtaja Glen Satherin jälkeen. Neljä edeltävää kautta hän oli toiminut apulaistoimitusjohtajana. Gortonin Rangersiin hankkimia pelaajia ovat esimerkiksi Jacob Trouba ja Adam Fox https://www.capfriendly.com/trades/staff/jeff-gorton Vuoden 2019 varaustilaisuudessa Rangers varasi Kaapo Kakon varaustilaisuuden toisena pelaajana. https://www.eliteprospects.com/draft/nhl-entry-draft/2019 Heinäkuussa 2019 Gortonin johtama Rangers teki seitsemän vuoden sopimuksen vapaana agenttina olleen Artemi Panarinin kanssa. https://www.nhl.com/news/artemi-panarin-agrees-to-terms-new-york- rangers/c-308098782 Toukokuussa 2021 Gorton sai potkut Rangersin toimitusjohtajan tehtävästä. https://www.nhl.com/news/new-york-rangers-fire- president-john-davidson-general-manager-jeff-gorton/c-324375458 ==Lähteet== Luokka:Yhdysvaltalaiset jääkiekkovaikuttajat Luokka:Vuonna 1968 syntyneet Luokka:Elävät henkilöt
Veitakkala

Veitakkala on kylä Salossa. Kylä sijaitsee noin neljä kilometriä kaupungin keskustasta pohjoiseen kantatien 52 varrella. Veitakkala sijaitsee Uskelanjoen laaksossa joen länsirannalla. Kylän naapurikylät ovat Isokylä, Loppi ja Pappila sekä joen vastarannalla Haukkala. Veitakkala on haja-asutusaluetta ja kylän eräänlainen keskiö on Veitakkalan kartano. Veitakkala lähikylineen kuuluu valtakunnallisesti merkittäviin peltomaisemiin. Veitakkala on hyvin vanhaa asutusseutua. Isokylän muinaisjäännösalue ja Veitakkalan linnamäki sijaitsevan aivan kylän tuntumassa. Niistä on tehty löytöjä pronssi- ja rautakausilta. Historiallinen Hiidentie kulkee Veitakkalan läpi. Varhaisin maininta Veitakkalasta on 1400-luvulta. Kylässä on ollut kolme rälssitilaa 1700-luvulla, jotka yhdistettiin Veitakkalan kartanoksi 1800-luvun alussa. Uskelanjoen Haukkalankoskessa on ollut kylän mylly. Vuonna 1827 Veitakkalassa sattui suuri maanvyörymä, joka tukki hetkellisesti Uskelanjoen. Hankalan kylä liitettiin Veitakkalan maihin 1860-luvulla. Kartanon maista lohkaistiin kansakoululle tontti vuonna 1891. Hajanaisesti eri puolille Veitakkalaa syntyi uusia pientiloja ensin torppien itsenäistyessä ja sitten siirtoväkeä asutettaessa. Kylän nykyinen rakennuskanta on pitkälti 1900-luvun puolivälistä. ==Lähteet== Luokka:Uskelan kylät
Step Out of Clé

Step Out of Clé on eteläkorealaisen Stray Kidsin ensimmäinen englanninkielinen julkaisu. Se julkaistiin digitaalisena 24. tammikuuta 2020. Julkaisu sisältää ”Double Knot” ja ”Levanter” singlejen englanninkieliset versiot. == Kappaleet == == Lähteet == Luokka:Vuoden 2020 albumit Luokka:Stray Kidsin albumit
SKZ2020

SKZ2020 on eteläkorealaisen Stray Kidsin ensimmäinen kokoelma-albumi sekä japaninkielinen julkaisu. Albumi julkaistiin 18. maaliskuuta 2020. == Kappaleet == # ”Hellevator” # ”Beware” # ”Spread My Wings” # ”Yayaya” # ”District 9” # ”Mirror” # ”Growp up” # ”My Pace” # ”Voices” # ”Question” # ”M.I.A.” # ”Awkward Silence” # ”I Am You” # ”Get Cool” # ”Miroh” # ”Victory Song” # ”Boxer” # ”Chronosaurus” # ”19” # ”Side Effects” # ”TMT” # ”Double Knot” # ”Levanter” # ”Astronaut” # ”風 (Levanter)” (japaninkielinen versio) # ”Double Knot” (japaninkielinen versio) # ”My Pace” (japaninkielinen versio) == Lähteet == Luokka:Vuoden 2020 albumit Luokka:Kokoelma-albumit Luokka:Stray Kidsin albumit
Cambrain kaksoishäät

Cambrain kaksoishäät huhtikuussa 1385 olivat Cambrain kaupungissa kahdeksan päivää kestänyt hääjuhlatapahtuma, jossa Baijerin herttuan Albrekt I:n tytär avioitui Burgundin herttuan Filip Rohkean pojan kanssa ja Filipin tytär Albrektin pojan kanssa. Hääparit olivat (suluissa ikä): * Margareeta Baijerilainen (22) ja Juhana Peloton (13) * Margareeta Burgundilainen (10) ja Vilhelm II (20) Häävieraita oli paikalla , heidän joukossaan Ranskan kuningas Kaarle VI, Itävallan kruununprinssi Albrekt, Baijerin Ludvig Parrakas sekä kronikoitsija Jean Froissart, joka kirjasi tapahtumia muistiin. Kaksoishäät merkitsivät Baijerin Wittelsbach- ja Burgundin Valois-sukujen liittoa, joka näkyi käytännössä muun muassa vuonna 1408, kun nämä suvut kukistivat Liègen asukkaiden kapinan Othéen taistelussa. ==Lähteet== Luokka:Häät Luokka:1385 Luokka:Ranskan keskiaika Luokka:Burgundi Luokka:Baijerin historia Luokka:Nordin departementti
Coverkill

Coverkill on thrash metal -yhtye Overkillin cover-albumi, joka julkaistiin 26. lokakuuta 1999. ==Kappaleet== # (Motörhead) # (Sex Pistols) # (Jethro Tull) # (Deep Purple) # (Kiss) # (Black Sabbath) # (Manowar) # (Black Sabbath) # (Judas Priest) # (The Dead Boys) # (Ramones) ==Kokoonpano== *Bobby "Blitz" Ellsworth – laulu *D.D. Verni – basso *Joe Comeau – kitara *Dave Linsk – kitara *Sebastian Marino – kitara *Tim Mallare – rummut *Sid Falck – rummut == Aiheesta muualla == * * Luokka:Overkillin albumit Luokka:Vuoden 1999 albumit Luokka:Cover-albumit
Aparan

Aparan (arm. Ապարան) on kaupunki Armeniassa Aragatsotnin maakunnassa. Se sijaitsee noin 50 kilometrin päässä Armenian pääkaupunki Jerevanista. == Lähteet == == Aiheesta muualla == Luokka:Armenian kaupungit
Bessiebelle

Bessiebelle on Australian Victoriassa sijaitseva kylä. Vuoden 2011 väkiluvunlaskennassa Bessiebellen väkiluku oli 176. == Lähteet == Luokka:Kylät Luokka:Victoria (Australia)
Chaohu

Chaohu () on piirikuntatason kaupunki Anhuin maakunnassa Kiinassa. Hallinnollisesti se kuuluu prefektuuritason kaupunki Hefeihin. Chaohun väkiluku on 920 000 ja pinta-ala 2 046 neliökilometriä. Chaohun pormestari on Zhang Sheng ja puolueen sihteeri on Hu Qisheng. == Lähteet == == Aiheesta muualla == * Viralliset verkkosivut Luokka:Anhuin kaupungit Luokka:Kiinan piirikuntatason alueet
Rolando Arrojo

Rolando Arrojo (s. 1968) on kuubalainen eläkkeellä oleva baseballpelaaja, joka voitti muun muassa olympiakultaa vuonna 1992 ja maailmancupin kultaa vuonna 1994. == Lähteet == Luokka:Kuubalaiset baseballpelaajat Luokka:Vuonna 1968 syntyneet Luokka:Elävät henkilöt
Qianshan

Qianshan () on piirikuntatason kaupunki prefektuuritason kaupunki Anqingissa Anhuin maakunnassa Kiinassa. Qianshanin väkiluku on 580 000 vuoden 2010 lopussa ja pinta-ala 1 686 neliökilometriä. Qianshanin postinumero on 246300. == Lähteet == Luokka:Anhuin kaupungit Luokka:Kiinan piirikuntatason alueet
Demantoidi

Demantoidi on granaattiryhmään kuuluvan andradiitin vihreä värimuunnos. Se on kemiallisesti kalsiumia ja rautaa sisältävä silikaattimineraali (Ca3Fe2(SiO4)3). Jalokiven vihreä väri tulee kromista, ja nimensä se on saanut timanttimaisesta kiillostansa. Demantoidi löydettiin vuonna 1851 Venäjältä Uralvuorilta. Niistä tuli suosittuja Venäjällä, ja erityisesti Carl Fabergé käytti niitä tsaareille tehdyissä koruissa ja muissa arvokkaissa esineissä. Monissa Tiffanyn koruissakin demantoideja oli 1900-luvun alussa, sillä yrityksen johtava gemmologi George Frederick Kunz oli ihastunut jalokiveen ja hankki kaikki löytämänsä. Venäläiset varat kulutettiin melko nopeasti loppuun, ja jalokiven suosiokin lopahti pian tämän jälkeen. Demantoidin saatavuus on heikkoa, ja sen pehmeys vaikuttaa sen suosioon. Demantoideja on löytetty Venäjän lisäksi Italiasta, Iranista ja Namibiasta. == Lähteet == == Aiheesta muualla == Luokka:Jalokivet Luokka:Silikaattimineraalit
Joseph Dickson

Joseph Dickson -nimisiä henkilöitä ovat muun muassa seuraavat: * Joseph Dickson (1745-1825), yhdysvaltalainen poliitikko * Joe Dickson, englantilainen jalkapalloilija * Joseph Dickson, urheiluampuja Luokka:Täsmennyssivut
Tongo

Tongo on kaupunki Ghanassa Upper East Ghanan alueella. Tongossa on myös Tongo Whistling Rocks eli paikka, jossa on erikoisia kiviä. == Lähteet == Luokka:Ghanan kaupungit
Tongcheng (Anhui)

Tongcheng () on piirikuntatason kaupunki prefektuuritason kaupunki Anqingissa Anhuin maakunnassa Kiinassa. Tongchengin väkiluku oli 750 000 vuoden 2010 lopussa ja pinta-ala on 1 472 neliökilometriä. Tongchengin postinumero on 231400. == Lähteet == Luokka:Anhuin kaupungit Luokka:Kiinan piirikuntatason alueet
Xintai

Xintai on kaupunki Kiinan Shandongissa. Vuonna 2010 Xintain asukasluku oli 1 315 942. Xintain pinta-ala on 1 933 km2. == Lähteet == Luokka:Shandongin kaupungit Luokka:Kiinan piirikuntatason alueet
Joseph Dickson (poliitikko)

Joseph Dickson (huhtikuu 1745 – 14. huhtikuuta 1825) oli yhdysvaltalainen poliitikko ja sotilas. Dickson syntyi Chesterin piirikunnassa Pennsylvaniassa. Hän palveli Yhdysvaltain itsenäisyyssodassa itsenäisyyden kannattajien puolella ja osallistui King’s Mountainin taisteluun vuonna 1780. Hän toimi myöhemmin Yhdysvaltain edustajainhuoneessa Yhdysvaltain federalistisen puolueen edustajana 6. kongressissa vuosina 1799-1801\. Vuonna 1803 hän muutti Tennesseen osavaltioon, missä jatkoi poliittista uraansa. Hän kuoli vuonna 1825 ja hänet haudattiin plantaasilleen Murfreesboron koillispuolelle. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset sotilaat Luokka:Vuonna 1745 syntyneet Luokka:Vuonna 1825 kuolleet
Brittiläisen Kolumbian parlamentti

Brittiläisen Kolumbian parlamentti (eng. Legislative Assembly of British Columbia, ran. Assemblée législative de la Colombie-Britannique) on provinssitason parlamentti Brittiläisessä Kolumbiassa. Se koostuu 87 jäsenestä, jotka valitaan neljän vuoden välein pidettävillä vaaleilla. Lainsäädäntötyötä tehdään kymmenessä komiteassa. Nykyisessä muodossaan, provinssin parlamenttina, edustuslaitos aloitti vuonna 1871, kun Brittiläisestä Kolumbiasta tuli provinssi. == Viimeisimmät vaalit == Viimeisimmät vaalit pidettiin 2017, jonka jälkeen suurimmaksi puolueeksi nousivat liberaalit. Mikään puolue ei kuitenkaan saanut yksinkertaista enemmistöä, minkä johdosta sekä liberaalit että NDP lähestyivät vihreitä hallituksen muodostamiseksi. Toukokuun lopussa vihreät ilmoittivat tukevansa NDP:n vähemmistöhallitusta. Darryl Places tuli vaaleissa valituksi liberaalien listalta Abbotsford South -vaalipiiristä, mutta noustuaan puhemiehen rooliin, paikallisosasto erotti tämän. Places oli ainoa edustaja, joka oli ilmaissut halunsa puhemiehen paikkaa kohtaan, mutta liberaalit katsoivat tämän menevän puolueen tavoitteita vastaan.. Vihreiden entinen puheenjohtaja Andrew Weaver erosi puolueesta tammikuussa 2020. Syyksi hän antoi perheenjäsenensä terveysongelmat, joiden hoitamiseen itsenäisenä edustajana istuminen antaa hänen mukaansa paremmat mahdollisuudet.. == Lähteet == Luokka:Kanadan provinssi- ja territorioparlamentit Luokka:Brittiläinen Kolumbia
Ningguo

Ningguo () on Kiinan piirikuntatason kaupunki Anhuin maakunnassa. Hallinnollisesti se kuuluu prefektuuritason kaupunki Xuanchengiin. Vuoden 2010 lopussa Ningguon väkiluku oli 390 000. Postinumero on 242300. Ningguon pinta- ala on 2 447 neliökilometriä. == Lähteet == Luokka:Anhuin kaupungit Luokka:Kiinan piirikuntatason alueet
Chibi (Hubei)

Chibi () on Kiinan piirikuntatason kaupunki Hubein maakunnassa. Hallinnollisesti se kuuluu prefektuuritason kaupunki Xianningiin. Kaupungin väkiluku oli vuoden 2010 väestönlaskututkimuksessa vajaat 500 000\. Pinta-ala on 1 723 neliökilometriä. == Lähteet == == Aiheesta muualla == Luokka:Hubein kaupungit Luokka:Kiinan piirikuntatason alueet
Jieshou

Jieshou () on Kiinan piirikuntatason kaupunki Anhuin maakunnassa. Hallinnollisesti se kuuluu prefektuuritason kaupunki Fuyangiin. Vuoden 2010 lopussa Jieshoun väkiluku oli 780 000. Postinumero on 236500. Jieshoun pinta- ala on 667 neliökilometriä. == Lähteet == Luokka:Anhuin kaupungit Luokka:Kiinan piirikuntatason alueet
Roland Eriksson

Roland Eriksson (s. 1. maaliskuuta 1954) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti kaksi MM-hopeaa ja yhden MM- pronssin. Katowicen MM-kilpailuissa 1976 hän teki kahdeksan maalia ja sai seitsemän syöttöpistettä. Wienin MM-kilpailuissa 1977 hän teki seitsemän maalia ja sai viisi syöttöpistettä, ja viimeisessä ottelussa Neuvostoliittoa vastaan hän teki kolme maalia, minkä ansiosta Ruotsi voitti 3–1 ja Neuvostoliitto jäi pronssille Tšekkoslovakian ja Ruotsin taakse. Eriksson voitti alle 19-vuotiaiden Euroopan-mestaruuden vuonna 1972 sekä saavutti samassa ikäluokassa EM-hopeaa vuosina 1971 ja 1973. Eriksson edusti kotimaassaan pääsarjatasolla IF Tunabrota, Leksands IF:ää, HV71:tä ja Västerås IK:ta. Hän voitti Leksandin joukkueessa Ruotsin-mestaruuden vuonna 1975. Hän pelasi Pohjois-Amerikassa kausina 1976-1979. NHL:ssä hän edusti Minnesota North Starsia ja Vancouver Canucksia sekä WHA:ssa Winnipeg Jetsiä, jossa hän voitti WHA:n mestaruuden vuonna 1979. Eriksson pelasi NHL:ssä kaikkiaan 193 runkosarjaottelua ja teki niissä 48 maalia ja sai 96 syöttöpistettä sekä pelasi pudotuspeleissä kaksi ottelua, joissa hän teki yhden maalin. WHA:ssa hän pelasi runkosarjassa 33 ottelua, joissa hän teki viisi maalia ja sai kymmenen syöttöpistettä, ja pudotuspeleissä kymmenen ottelua, joissa hän teki yhden maalin ja antoi neljä maalisyöttöä. == Lähteet == Luokka:Ruotsalaiset jääkiekkoilijat Luokka:Vuonna 1954 syntyneet Luokka:Elävät henkilöt
Tanba-Sasayama

Tanba-Sasayama () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa vuorten ympäröimällä Sasayaman tasangolla, jonka keskiosassa virtaa Sasayamajoki. Koillisessa kaupunki rajautuu Kioton, kaakossa Osakan prefektuuriin. Tanba- Sasayamassa on 41 294 asukasta (helmikuussa 2020) ja sen pinta-ala on 377,59 neliökilometriä. Sasayaman kaupunki perustettiin vuonna 1999, kun aiempaan Sasayaman maaseutukaupunkiin liitettiin kolme muuta maaseutukaupunkia, Konda, Nishiki ja Tannan. Vuoden 2019 toukokuussa kaupunki vaihtoi nimensä Tanba- Sasayamaksi. Edo-kaudella Sasayama kasvoi linnanaluskaupunkina ja Sasayaman daimiokunnan keskuksena. Alueen läpi kulki historiallinen Kiotoon johtava San’indō-tiereitti, ja Sasayaman lisäksi Fukusumin alue toimi sen varren postiasemana (shukuba). Molemmilla paikkakunnilla on säilynyt vanhaa kaupunkimiljöötä, joka on suojeltu. Merkittävin elinkeino seudulla on maatalous, joka tuottaa esimerkiksi riisiä, teetä, kastanjoita, yamaimoa (Dioscorea japonica), mustia soijapapuja, männyntuoksuvalmuskaa ja naudanlihaa. Perinteinen käsityöteollisuuden tuote on Tanba-keramiikka, jonka valmistus on keskittynyt kaupungin lounaisosiin. Tanba-Sasayaman rakennettuun kulttuuriperintöön kuuluvat esimerkiksi Sasayaman linnan ja Yakamin linnan rauniot, Kasugan pyhäkkö ja Daikoku-jin temppeli. Kaupungissa toimii Kagobō- onsenin kuuma lähde, joka liitetään Heike no ochiudo -legendaan. Tanba- Sasayama tunnetaan myös dekansho-bushi-kansanlauluperinteestä, jonka kunniaksi järjestetään elokuisin festivaali. Kaupungin alueella sijaitsee kolme prefektuurin luonnonpuistoa. Tanba-Sasayamaa palvelee JR Nishi-Nihonin Fukuchiyama-linja. == Kuvia == Tiedosto:Sasayamajo.jpg|Sasayaman linnan Ōshoin Tiedosto:Sasayama Castle, tenshu-dai.jpg|Sasayaman linnan raunioita Tiedosto:Taisho roman-kan01st3200.jpg|Taishō roman-kan Tiedosto:Sasayama- Yagami,San-in-kaido 篠山市八上（山陰街道） DSCF2527.JPG|Talvi Tanba-Sasayamassa == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Culex farakoensis

Culex farakoensis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Hamon vuonna 1954. Sillä ei ole alalajeja. == Lähteet == Luokka:Hyttyset
Masked Singer Suomi

Masked Singer Suomi on MTV3-kanavalla keväällä 2020 alkanut suomalainen viihdeohjelma, joka perustuu eteläkorealaiseen Masked Singer -formaattiin. Ohjelmassa julkisuudesta tunnetut henkilöt esiintyvät laulaen naamion takaa ja tuomariston tulee arvata annettujen vihjeiden perusteella keitä naamioiden takana on. Tunnistamisen vaikeuttamiseksi henkilöiden puheäänet on muutettu esittelyvideoissa ja haastatteluissa. Formaattiin kuuluu, että televisiolähetyksessä kuultavat lauluesitykset nauhoitetaan etukäteen studiossa, koska maskit vaikuttaisivat suoraan laulamiseen, mutta lauluraitoihin ei tehdä kuitenkaan merkittäviä muutoksia. Tästä huolimatta, laulajat voivat laulaa lavalla ääneen, mutta tämä ei kuulu nauhoitusten ja studiomusiikin takia. Kuvauksissa mukana oleva studioyleisö äänestää joka jaksossa esiintyjistä mielestään parasta. Vähiten ääniä saanut pudotetaan pois jatkosta ja hän paljastaa henkilöllisyytensä. Finaalissa on jäljellä kolme esiintyjää, joista voittaja paljastetaan viimeiseksi. == Esiintyjät == Ohjelmaa juontaa Ilkka Uusivuori ja sen vakiopanelisteina toimivat ohjelman ensimmäisillä tuotantokausilla Janne Kataja, Jenni Kokander sekä Maria Veitola. Syksyllä 2020 esitetyllä toisella kaudella uutena vakiopanelistina aloitti Christoffer Strandberg. Kesäkuussa 2021 tiedotettiin ohjelman saavan kolmannen kauden syksyllä. Pääosissa olivat tuttuun tapaan Ilkka Uusivuori, Janne Kataja, Maria Veitola, Jenni Kokander ja Christoffer Strandberg. Toukokuussa 2023 tiedotettiin, että tulee jatkumaan saman vuoden syksynä viidennellä tuotantokaudellaan. Samalla kerrottiin, että Kokander ja Strandberg eivät ole enää mukana ohjelman panelisteina. Heidän tilallaan aloittavat Benjamin Peltonen ja Jenni Poikelus. == Tuotantokaudet == Kausi Jaksoja Voittaja Toinen sija Kolmas sija Ensiesitys Kauden aloitusjakso Kauden päätösjakso 1 10 Sami Hedberg ”Leijona” Ilkka Alanko ”Heinäseiväs” Erika Vikman ”Ampiainen” 14. maaliskuuta 2020 16. toukokuuta 2020 2 10+1 Marko Hietala ”Tohtori” Jarkko Tamminen ”Hiirulainen” Mikko Leppilampi ”Pakkanen” 12. syyskuuta 2020 19. joulukuuta 2020 3 13 Anna-Maija Tuokko ”Supersankari” Waltteri Torikka ”Bilepanda” Kasmir ”Corppi” 28\. elokuuta 2021 20. marraskuuta 2021 4 12 Lenni-Kalle Taipale ”Musta Lammas” Tuure Boelius ”Örkki” Nelli Matula ”Hodari” 3\. syyskuuta 2022 19. marraskuuta 2022 5 12 Bess ”Kolibri” Jarkko Ahola ”Kiuas” Hanna Pakarinen ”Maajussi” 9\. syyskuuta 2023 25. marraskuuta 2023 6 13 Atte Kilpinen ”Metsäpeikko” Arja Koriseva ”Yö ja Päivä” Erja Lyytinen ”Luuranko” 31\. elokuuta 2024 23. marraskuuta 2024 == Lähteet == == Aiheesta muualla == * Masked Singer Suomi - esitysaikataulut * Luokka:2020-luvun suomalaiset musiikkiohjelmat Luokka:MTV3:n televisio-ohjelmat
Pierre Dorion

Pierre Dorion Jr. (s. 6. heinäkuuta 1972) on kanadalainen jääkiekkovaikuttaja ja nykyinen NHL-seura Ottawa Senatorsin toimitusjohtaja. Vuosina 1994-2005 Dorion toimi Montreal Canadiensin organisaation kykyjenetsijänä. Heinäkuussa 2007 Dorionista tuli Ottawa Senatorsin amatöörikykyjenetsijöiden johtaja. Vuonna 2014 Dorionista ja Randy Leesta tuli Senatorsin apulaistoimitusjohtajia. Huhtikuussa 2016 Dorionista tuli Ottawa Senatorsin toimitusjohtaja Bryan Murrayn jälkeen. Helmikuussa 2018 Senators ilmoitti tehneensä Dorionin kanssa kolmen vuoden jatkosopimuksen. Dorionin Senatorsiin hankkimia pelaajia ovat esimerkiksi Artjom Anisimov, Connor Brown, Nikita Zaitsev ja Erik Brännström. Marraskuussa 2023 Dorion sai potkut Senatorsin toimitusjohtajan tehtävästä. https://www.tsn.ca/nhl/pierre-dorion-out-as- ottawa-senators-general-manager-following-nhl-punishment-for-dadonov- trade-1.2029661 ==Lähteet== * https://www.capfriendly.com/trades/staff/pierre- dorion Luokka:Kanadalaiset jääkiekkovaikuttajat Luokka:Vuonna 1972 syntyneet Luokka:Elävät henkilöt
Raymond James Stadium

Raymond James Stadium on monikäyttöinen stadion Tampassa, Floridassa. Sen kapasiteetti on 65 000, mutta se voidaan laajentaa 75 000 paikkaan. Stadion on NFL-joukkue Tampa Bay Buccaneersin kotistadion. Stadion on Buccaneersin lisäksi useamman muun amerikkalaisen jalkapallojoukkueen kotistadion. Stadionin rakennustyöt aloitettiin vuonna 1996. Ensimmäisen kerran stadion oli käytössä 20. syyskuuta 1998, kun Buccaneers kohtasi Chicago Bearsin. Vuonna 2016 stadionille tehtiin yli 140 miljoonan dollarin remontti. ==Lähteet== == Aiheesta muualla == Luokka:Floridan amerikkalaisen jalkapallon stadionit Luokka:Floridan jalkapallostadionit Luokka:Tampan urheilu
Pappila (Salo)

Pappila on kylä Salossa. Pieni kylä erottuu Uskelanjoen viljellyssä laaksossa selkeästi. Pappila sijaitsee valtatien 1 Salon liittymän eteläpuolella. Pappilan kyläalue sijaitsee Asolanojan ja Uskelanjoen välisellä kaistaleella. Kylän rakennukset muodostavat tiiviin kokonaisuuden Hiidentien varrella. Kylässä sijaitsee entisen Uskelan Isokylän emäkirkon muistomerkki ja hautausmaa. Nimensä mukaisesti kylässä on ollut Uskelan seurakunnan pappila. Pappilasta tehtiin Isokylän kansakoulu, joka muutettiin asuintaloksi 1980-luvulla. Kylässä on vanhan pappilan lisäksi ja muutama muu asuintalo. Uskelan Pappila sijaitsi vielä 1700-luvulla aivan Isokylän emäkirkon vieressä. Vuonna 1802 se siirrettiin pari sataa metriä nykyiselle paikalleen. Isokylän emäkirkko vaurioitui maanvyöryssä 1825 ja se purettiin. ==Lähteet== Luokka:Uskelan kylät
Markku Tervahauta

Markku Petteri Tervahauta (s. 3. maaliskuuta 1962Suomen lääkärit 2017, s. 1265. Helsinki 2018. LahtiTerveyspomo vaihtuu taas – Tervahauta irtisanoutui Lahdesta. YLE.) on suomalainen lääketieteen tohtori ja terveysviranomainen. Hänet nimitettiin 18. lokakuuta 2018 viisivuotiskaudelle Terveyden ja hyvinvoinnin laitoksen pääjohtajaksi Juhani Eskolan seuraajana.THL:n uusi pääjohtaja on Markku Tervahauta. Terveyden ja hyvinvoinnin laitos Nuorukaisena Tervahauta työskenteli kesän ajan ambulanssin apumiehenä Lahden palokunnassa ja innostui siitä hakeutumaan lääketieteen pariin. Hän kirjoitti ylioppilaaksi Lahden lyseosta 1981, valmistui lääketieteen lisensiaatiksi 1990 ja väitteli tohtoriksi Kuopion yliopistossa 1997. Tervahauta työskenteli johtavana lääkärinä Kiuruvedellä 1998–2000 ja Leppävirralla 2000–2007. Tervahauta oli Leppävirran kunnanjohtaja vuosina 2007–2009. Hän toimi myös yhtenä kolmesta Kuopion apulaiskaupunginjohtajasta; tästä virasta hän piti virkavapaata yli puolentoista vuoden ajan ennen irtisanoutumistaan, joka astui voimaan lokakuussa 2019.Kuopio avaa apulaiskaupunginjohtajan haun – THL:n pääjohtaja Markku Tervahauta irtisanoutui. YLE. Ennen siirtymistä Kuopioon hän oli toiminut Lahden sosiaali- ja terveystoimialan johtajana. Helmikuusta 2018 Tervahauta työskenteli Suomen sosiaali- ja terveysministeriön hyvinvointi- ja palveluosaston osastopäällikkönä, kunnes sai nimityksen Terveyden ja hyvinvoinnin laitoksen pääjohtajaksi. 13\. maaliskuuta 2020 Tervahauta herätti huomiota esiintymällä niiskuttavana ja hikeä otsaltaan pyyhkivänä Terveyden ja hyvinvoinnin laitoksen tiedotustilaisuudessa koronavirusepidemiassa sairastumisen ehkäisemiseksi. Hän pahoitteli heikkoa esiintymistä sekä huonon esimerkin antamista ja lupautui koronavirustestiin, jonka tulos oli negatiivinen.Nyt testitulos varmistui: tiedotustilaisuudessa hikoilleella THL:n pääjohtajalla ei ole koronaa. Iltalehti. == Lähteet == Luokka:Suomalaiset lääkärit Luokka:Terveyden ja hyvinvoinnin laitos Luokka:Leppävirran kunnanjohtajat Luokka:Vuonna 1962 syntyneet Luokka:Elävät henkilöt
Tim Young (soutaja)

Timothy "Tim" Young (s. 9. huhtikuuta 1968) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Maailmanmestaruuskilpailuissa hän sijoittui samassa luokassa kuudenneksi Tampereella 1995 ja seitsemänneksi Indianapolisissa 1994. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1968 syntyneet Luokka:Elävät henkilöt
Eric Mueller

Eric Mueller (s. 6. marraskuuta 1970) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Neljä vuotta myöhemmin Sydneyn olympialaisissa hän sijoittui viidenneksi perämiehettömässä nelosessa. Maailmanmestaruuskilpailuissa hän saavutti kahdeksikossa pronssia Sevillassa 2002 sekä sijoittui perämiehettömässä nelosessa neljänneksi Luzernissa 2001 ja pariaironelosessa kuudenneksi Tampereella 1995. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1970 syntyneet Luokka:Elävät henkilöt
Brian Jamieson

Brian Jamieson (s. 7. maaliskuuta 1969) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Maailmanmestaruuskilpailuihin hän osallistui neljä kertaa mutta ei yltänyt kertaakaan A-finaaliin. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1969 syntyneet Luokka:Elävät henkilöt
Jason Gailes

Jason Gailes (s. 28. maaliskuuta 1970) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Maailmanmestaruuskilpailuissa hän sijoittui samassa luokassa kuudenneksi Tampereella 1995. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1970 syntyneet Luokka:Elävät henkilöt
Diane O’Grady

Diane O'Grady (s. 23. marraskuuta 1967) on kanadalainen soutaja. Hän saavutti pariaironelosessa olympiapronssia Atlantassa 1996. Maailmanmestaruuskilpailuissa hän saavutti samassa luokassa hopeaa Tampereella 1995 sekä sijoittui kuudenneksi Aiguebelettessa 1997. == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1967 syntyneet Luokka:Elävät henkilöt
Laryssa Biesenthal

Laryssa Biesenthal (s. 22. kesäkuuta 1971) on kanadalainen soutaja. Hän saavutti olympiapronssia pariaironelosessa Atlantassa 1996 ja kahdeksikossa Sydneyssä 2000. Maailmanmestaruuskilpailuissa hän saavutti hopeaa pariaironelosessa Tampereella 1995, kahdeksikossa Aiguebelettessa 1997 ja perämiehettömässä nelosessa Kölnissä 1998 sekä pronssia kahdeksikossa Kölnissä 1998 ja St. Catharinesissa 1999. == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1971 syntyneet Luokka:Elävät henkilöt
Miller Anderson

Miller Altman Anderson (27. joulukuuta 1922 Columbus, Ohio – 29. lokakuuta 1965 Columbus, Ohio) oli yhdysvaltalainen uimahyppääjä ja olympiamitalisti. Anderson palveli lentäjänä toisessa maailmansodassa ja sai useita kunniamerkkejä. Andersonin pommittaja ammuttiin alas Italiassa, ja hän joutui sotavangiksi saksalaiseen sotasairaalaan vakavasti vaurioituneen jalkansa vuoksi. Noin kuukausi myöhemmin yhdysvaltalaisjoukot valtasivat sairaalan ja kuljettivat Andersonin leikkaukseen Roomaan. Jalan amputaation partaalla käynyt Anderson saavutti vammastaan huolimatta kolmen metrin ponnahduslaudalla olympiahopeaa Lontoossa 1948 ja Helsingissä 1952. Hän kuoli sydäninfarktiin 42-vuotiaana.Olympics at Sports-Reference.comInternational Swimming Hall of Fame == Lähteet == * Profiili International Swimming Hall of Fame * Miller Anderson Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1922 syntyneet Luokka:Vuonna 1965 kuolleet
Yoshinobu Oyakawa

Yoshinobu Oyakawa (s. 9. elokuuta 1933 Kona, Havaijin territorio) on yhdysvaltalainen uimari ja olympiavoittaja. Oyakawa voitti 100 selkäuinnissa olympiakultaa Helsingissä 1952 rikkoen samalla vuodesta 1936 voimassa olleen olympiaennätyksen. Melbournen kesäolympialaisissa 1956 hän sijoittui samalla matkalla kahdeksanneksi.Olympics at Sports-Reference.comInternational Swimming Hall of Fame == Lähteet == * Profiili International Swimming Hall of Fame * Yoshi Oyakawa Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1933 syntyneet Luokka:Elävät henkilöt
M/S Suomenlinna II

M/S Suomenlinna II on lautta, joka toimii Suomenlinnan lauttana, eli se liikennöi Helsingin Kauppatorilta Suomenlinnaan ja takaisin. Lautta valmistui ja otettiin reitillä käyttöön vuonna 2004, jonka jälkeen se on liikennöinyt säännöllisesti. Se on samalla reitillä kulkevista lautoista uusin. == Katso myös == * Suomenlinnan lautta * M/S Suokki * M/S Tor == Aiheesta muualla == Luokka:Suomen lautta-alukset Luokka:Helsingin liikenne Luokka:Suomenlinna
Moskovan Ahvenanmaa-sopimus

Moskovan Ahvenanmaa-sopimus eli Sopimus Suomen ja Sosialististen Neuvostotasavaltain Liiton välillä Ahvenanmaan saarista on vuonna 1940 solmittu valtiosopimus Suomen ja Neuvostoliiton välillä Ahvenanmaan asemasta. Sopimuksessa Suomi sitoutui demilitarisoimaan Ahvenanmaan saaret, olemaan linnoittamatta niitä sekä olemaan asettamatta niitä muiden valtioiden aseellisten voimien käytettäväksi. Neuvostoliitto sai oikeuden pitää Ahvenanmaan saarilla omaa konsulinvirastoaan, jonka toimivaltaan, tavanomaisten konsulintehtävien lisäksi, kuuluu valvoa sopimuksen noudattamista. Venäjä tai Neuvostoliitto ei ollut osapuolena lokakuun 1921 Geneven sopimuksessa Ahvenanmaan asemasta. Talvisodan jälkeen Neuvostoliitto painosti Suomen solmimaan erillisen kahdenvälisen valtiosopimuksen Ahvenanmaan asemasta.Heikki Hakala, Moskovan sopimus ei rajoita Suomen oikeutta puolustaa Ahvenanmaata Verkkouutiset 22.10.2016 Poliittisessa kommentoinnissa sopimukseen viitataan toisinaan nimellä Molotovin servituutti. ==Lähteet== *Sopimus Suomen ja Sosialististen Neuvostotasavaltain Liiton välillä Ahvenanmaan saarista, FinLex ==Viitteet== Luokka:Neuvostoliiton ulkopolitiikka Luokka:Ahvenanmaan historia Luokka:1900-luvun kansainväliset sopimukset Luokka:Talvisota Luokka:1940
Quebecin liberaalipuolue

Quebecin liberaalipuolue (ran. Parti libéral du Québec, lyh. PLQ) on Quebecissa toimiva liberaalinen puolue, joka on itsenäinen Kanadan liberaalipuolueesta. Puolueen yksi varhaisista vaikuttajista oli Henri-Gustave Joly de Lotbinière (1829–1908), joka kampanjoi mm. kirkon ja valtion erottamisen puolesta. Vuonna 1878 hänet valittiin Quebecin kenraalikuvernööriksi.. Viimeisimmissä provinssin vaaleissa puolue sai 31 edustajaa ja jäi oppositioon. Huonon vaalituloksen johdosta puolueen silloinen puheenjohtaja Philippe Couillard jätti puolueen puheenjohtajuuden. == Lähteet == Luokka:Kanadan puolueet Luokka:Québec
Chevrolet Monza (2019)

Chevrolet Monza on Chevroletin vuodesta 2019 lähtien Kiinan markkinoille valmistama keskiluokan neliovinen sedan. Monza esiteltiin Kantonin autonäyttelyssä marraskuussa 2018. Se perustuu samalle pohjalevylle kuin Kiinassa niin ikään myytävät Buick Excelle ja Buick GL6. Moottorivaihtoehtoina ovat kolmesylinteriset turboahdetut 1,0- (125 hv) ja 1,3-litraiset (163 hv) bensiinimoottorit. Pienemmän moottorin yhteydessä on kuusivaihteinen manuaali- tai kaksoiskytkinvaihteisto, kun taas suuremmassa on aina kuusiportainen automaattivaihteisto. == Lähteet == == Aiheesta muualla == Monza (2019) Luokka:C-segmentin autot Luokka:2010-luvun autot Luokka:2020-luvun autot
Monza (täsmennyssivu)

Monza tarkoittaa ainakin seuraavia asioita: * Monza, kaupunki Italiassa * Autodromo Nazionale Monza, kilparata Monzassa * A.C. Monza, jalkapalloseura * Carlo Ignazio Monza, italialainen säveltäjä * monza, paksupäihin kuuluva perhoslaji * Chevrolet Monza, vuosina 1974–1980 valmistettu automalli * Chevrolet Monza, vuodesta 2019 lähtien valmistettu automalli * DKW 3=6 Monza, automalli * Opel Monza, automalli.
Go-Sakuramachi

Go-Sakuramachi (jap. 後桜町天皇, 23. syyskuuta 1740–24. joulukuuta 1813) toimi Japanin keisarinnana vuosina 1762–1771. Go-Sakuramachi sai nimensä keisari Sakuramachin mukaan, joka oli hänen isänsä. Hänen äitinsä oli Nijō Ieko. == Lähteet == == Aiheesta muualla == Luokka:Japanin keisarinnat
Sinimerikissa

Sinimerikissa (Anarhichas denticulatus) on merikissojen (Anarhichadidae) heimoon kuuluva polaarisissa merivesissä elävä kalalaji. == Koko ja ulkonäkö == Sinimerikissa voi kasvaa enintään 180 senttimetrin mittaiseksi. Suurin julkaistu paino on 20 kilogrammaa. Sen ruumis on tukeva. Väritys on kalan nimestä huolimatta pääosin harmaa ja ruskea. Joskus siinä on myös sinistä tai violettia vivahdetta. Kyljillä on tummia täpliä, jotka ovat selkeiten näkyvissä ruumiin yläosassa ja selkäevässä. Täplät haalistuvat jonkin verran kalan vanhetessa. Selkäevä on pitkä ja se ulottuu pään takaosasta pyrstön tyveen asti. Pyrstö on hieman kuperan muotoinen ja täysin selkäevästä erillinen evä. Peräevä on myös suhteellisen pitkä ja kattaa puolet kalan pituudesta. Sinimerikissan pää on suuri ja sen hampaat muihin merikissoihin verrattuna terävämmät. Yläleuassa on kahdesta kolmeen pitkää ja terävää hammasta loppujen ollessa kartiomaisia ja tylpempiä. Alaleuassa pidempiä ja terävämpiä hampaita on neljästä kuuteen kappaletta. == Levinneisyys ja elinympäristö == Sinimerikissaa tavataan alueella Huippuvuorilta Novaja Zemljaan asti sekä Barentsinmerellä, Norjanmerellä, Shetlandinsaarten, Färsaarten ja Islannin ympäristössä ja myös kaakkoisen Grönlannin rannikolla ja sen lounaisosan rannikolta lähes Cape Codiin asti. Se elää myös harvinaisena Pohjanmeressä ja Skagerrakissa. Sinimerikissa elää vedenpohjassa tai välivedessä 30–1 000 metrin syvyydessä vedenpinnasta. Sen elinympäristöjä ovat mannerjalustan kylmät vedet ja lieju-, kivi- ja kalliopohjat. Toisinaan sitä havaitaan myös muunlaisilta vedenpohjilta. == Ravinto ja elintavat == Sinimerikissan ravintoa ovat kampamaneetit, meduusat, pienet kalat, piikkinahkaiset, äyriäiset ja simpukat. Sukukypsyyden se saavuttaa 5–6 vuoden iässä. Laji kutee huhti-lokakuussa kovalla vedenpohjalla. Keskikokoinen naaras tuottaa lähes 50 000 mätimunaa, jotka ovat halkaisijaltaan 7–8 millimetriä. Ne laskeutuvat kivien ja kallion koloihin. Koiras vartioi mätiä kunnes se kuoriutuu. Poikaset elävät avovedessä. Sinimerikissa voi elää ainakin 12 vuoden ikäiseksi. == Uhat == Sinimerikissaa ei juurikaan lajikohtaisesti kalasteta sen vetisen ja hyytelömäisen lihan vuoksi, jonka maku on tiettävästi kehno. Se on silti vaarantunut etenkin Atlantin valtameren länsiosassa, koska se jää usein muille kaloille tarkoitettuihin pyydyksiin. Sen populaatioiden on arvoitu heikentyneen 1970-luvun lopusta yli 90 prosenttia. Eniten se on tähän mennessä romahtanut 1980-luvulla. == Lähteet == Luokka:Merikissat Luokka:Uhanalaiset kalat
Meghri

Meghri () on kaupunki Armeniassa, Sjunik'in maakunnassa. Kaupungissa asui noin 4 580 ihmistä vuonna 2011. Meghri sijaitsee 376 kilometrin päässä Armenian pääkaupungista Jerevanista. Meghrin pinta-ala on 3 km2. Kaupunki käyttää aikavyöhykettä GMT+4. == Aiheesta muualla == Luokka:Armenian kaupungit Luokka:Sjunik'
Anarhichas

Anarhichas on kissakalojen (Anarhichadidae) heimoon kuuluva kalasuku. Siihen kuuluvat seuraavat neljä lajia: * Anarhichas denticulatus Krøyer, 1845 – Sinimerikissa * Anarhichas lupus Linnaeus, 1758 – Merikissa * Anarhichas minor Ólafsson, 1772 – Täplämerikissa * Anarhichas orientalis Pallas, 1814 – Idänmerikissa == Lähteet == * (lajien suomenkieliset nimet) === Viitteet === Luokka:Merikissat
Piirikuntatason kaupunki

Piirikuntatason kaupunki () on piirikuntatason alueellinen hallinto Kiinassa. Piirikuntatason kaupunki on "kaupunki" (市; shì) ja "piirikunta" (县; xiàn), joka on sulautettu yhdeksi yhtenäiseksi toimivalta-alueeksi. Siten se on samanaikaisesti kaupunki, jolla on kunnan olemus, ja piirikunta, joka on prefektuurin hallinnollinen alue. Suurin osa piirikuntatason kaupungeista luotiin 1980- ja 1990-luvuilla korvaamalla tiheämmin asutut piirikunnat. Piirikuntatason kaupungit eivät ole "kaupunkeja" sanan täsmällisessä merkityksessä, koska ne sisältävät yleensä maaseutualueita moninkertaisesti kaupunkialueidensa verran. Tämä johtuu siitä, että piirikunnat, jotka piirikuntatason kaupungit ovat korvanneet, ovat itsessään suuria hallintoyksiköitä, jotka sisältävät kaupunkeja, kyliä ja viljelysmaata. "Piirikuntatason kaupungin" erottamiseksi todellisesta kaupunkialueesta (sanan "kaupunki" perinteinen merkitys) käytetään termiä "市区" (shìqū) tai "kaupunkialue". * Kaupunki Luokka:Kiinan kaupungit
Lorenz Diefenbach

Lorenz Diefenbach (1806 Ostheim, Hessen − 1883 Darmstadt, Saksa) oli saksalainen kirjailija ja kieli- ja kansatieteen tutkija. Diefenbach osallistui 1848 esiparlamenttiin Frankfurtissa, ja 1865 hänet nimitettiin Frankfurtin kaupunginkirjastonhoitajaksi. Hän julkaisi poliittisia kirjoituksia ja runoja ja romaaneja mutta myös tieteellisiä julkaisuja, kuten Celtica (1839−1842), Origines Europaeae (1861), Vergleichendes Wörterbuch der gothischen Sprache (1846−1851), Glossarium latino-germanicum mediae et infimae aetatis (1857), Völkerkunde Osteuropas (1880)Diefenbach, Lorenz, Tietosanakirja osa 2, palsta 299, Tietosanakirja Osakeyhtiö 1909 sekä Ernst Wülckerin kanssa teoksen Hoch- und niederdeutsches Wörterbuch (1874−1885).Diefenbach, Lorenz, Nordisk familjebok, Uggleupplagan. 5. palsta 356 Nationalistikirjailijaksi luonnehditun Diefenbachin teoksen Arbeit macht frei (1873) nimestä on peräisin keskitysleirien yhteydestä tunnettu sanonta. Hän korostaa teoksessaan työnteon hyvettä. Sarja: Väki Voimakas 20 == Lähteet == ==Aiheesta muualla== Luokka:Saksalaiset kielitieteilijät Luokka:Etnologit Luokka:Saksalaiset kirjailijat Luokka:Vuonna 1806 syntyneet Luokka:Vuonna 1883 kuolleet
Čabar

Čabar on kaupunki Primorje-Gorski Kotarin piirikunnassa Länsi-Kroatiassa Slovenian rajalla. Vuoden 2018 arvion mukaan kaupungissa asui 3 198 asukasta. == Lähteet == == Aiheesta muualla == Luokka:Kroatian kaupungit
Hjalmar Leopold Lundgrén

Hjalmar Leopold Lundgrén (29. kesäkuuta 1854 Viipuri – 10. toukokuuta 1938 Sofia Bulgaria) oli Venäjän keisarillisessa armeijassa palvellut suomalainen kenraaliluutnantti. (Viitattu 15.3.2020) Lundgrénin vanhemmat olivat kauppias Johan Lundgrén ja Kristina Fagerström ja puoliso vuodesta 1880 Alexandra Nikolajevna Shuskina. Lundgrén tuli oppilaaksi Haminan kadettikouluun 1867 ja määrättiin sieltä valmistuttuaan vänrikkinä palvelukseen 27. tykistöprikaatiin. Hänet ylennettiin aliluutnantiksi 1877. Turkin sotaan 1877–1878 Lundgrén osallistui prikaatissaan, sodan lopulla hänet ylennettiin luutnantiksi ja 1884 alikapteeniksi. Vuonna 1885 hänet siirrettiin aliratsumestarin arvoisena santarmiosaston palvelukseen Pietariin. Lundgrén toimi ratsumestariksi ylennettynä Veržbolovon rautatiesantarmiosaston päällikön apulaisena 1885–1896 ja sitten everstiluutnantiksi ylennettynä Pietarin ja Varsovan välisen rautatien poliisisantarmihallinnon Tarton osaston päällikkönä 1896–1905. Vuonna 1905 Lundgrén ylennettiin everstiksi ja nimitettiin Poltavan kuvernementtiin Ukrainaan Krementšugin rautateiden poliisisantarmihallinnon päälliköksi. Hän toimi tässä tehtävässä kevään 1917 vallankumoukseen saakka, jolloin hän sai eron kenraaliluutnantiksi ylennettynä. Bulgarian valtiolta saamansa eläkkeen turvin Lundgrén muutti puolisoineen Sofiaan vuonna 1935. ==Lähteet== Luokka:Suomalaiset kenraalit Luokka:Vuonna 1854 syntyneet Luokka:Vuonna 1938 kuolleet
Otto von Kotzebue

Otto von Kotzebue (; 30. joulukuuta 1787 Rääveli, Vironmaan kuvernementti – 15. helmikuuta 1846 Rääveli, Vironmaan kuvernementti) oli venäläinen laivastoupseeri ja tutkimusmatkailija. Hän purjehti maapallon ympäri kolmesti ja kartoitti matkoillaan suuren osa Alaskan rannikkoa. Hän löysi muun muassa Kotzebue Soundin ja useita Tyynenmeren saaria. Von Kotzebue on baltiansaksalainen aatelissuku. Otto von Kotzebuen isä oli kirjailija August von KotzebueAugust Kotzebue, Friedrich Ferdinand von, Britannica 1911 (Wikiaineisto). Von Kotzebuen ensimmäinen maailmanympäripurjehdus tapahtui 1803–1806 Adam Johann von Krusensternin retkikunnassa. Von Kotzebue varusti oman retkikuntansa vuonna 1815 ja purjehti Kap Hornin kautta Pääsiäissaarille. Sieltä hän jatkoi Polynesian kautta Kamtšatkaan ja Alaskan rannikkolle. Von Kotzebuen retkikunta palasi Pietariin 1818. Hän kokosi vuonna 1823 toisen retkikunnan, joka noudatteli aiemman reittiä. Tällä kertaa hän tutki myös eteläistä Tyyntämerta. Retkikunta palasi Venäjälle 1826. Von Kotzebue kuoli kotonaan Räävelissä (Tallinnassa) vuonna 1846. Hänet on haudattu Kosen pitäjän hautausmaalle. ==Lähteet== Luokka:Venäläiset tutkimusmatkailijat Luokka:Baltiansaksalaiset Luokka:Vuonna 1787 syntyneet Luokka:Vuonna 1846 kuolleet
Gubin

Gubin (saks. Guben) on kaupunki Puolassa, tarkalleen ottaen Saksan vastaisella rajalla Lubuszin voivodikunnassa. Gubinin väestönluku oli 16 778 vuonna 2016. Gubinin pinta-ala on 20,68 neliökilometriä. Kaupunki käyttää postinumeroa 66-620 ja aikavyöhykettä UTC+1. == Aiheesta muualla == Luokka:Lubuszin voivodikunnan kaupungit
Serge Chaloff

Serge Chaloff (24. marraskuuta 1923 Boston, Massachusetts – 16. heinäkuuta 1957 Boston, Massachusetts) oli yhdysvaltalainen jazzsaksofonisti. Hän kuului bopkauden merkittävimpiin baritonisaksofonisteihin.Serge Chaloff AllMusic Chaloffin isä oli pianisti ja äiti musiikkipedagogi. Chaloff itse opiskeli pianon- ja klarinetinsoittoa ennen siirtymistä baritonisaksofoniin. Hän aloitti ammattiuiransa esiintymällä Boyd Raeburnin kanssa ja teki sitten yhteistyötä Georgie Auldin kanssa. Laajaan maineeseen Chaloff pääsi ryhdyttyään vuonna 1945 yhteistyöhön Jimmy Dorseyn kanssa. Loppuvuodesta 1946 hän liittyi Woody Hermanin Second Herdiin. Vuonna 1947 Chaloff toimi ensimmäisen kerran leaderina levytyssessiossa; hänen johdollaan soittivat Red Rodney, Earl Swope, George Wallington, Curley Russell ja Tiny Kahn. Chaloff jäi riippuvaiseksi heroiinista, jätti Woody Hermanin kokoonpanon vuonna 1949 ja oli tämän jälkeen "persona non grata" suuressa osassa jazzyhteisöä ongelmansa heijastuttua esiintymiseen. Hän asettui New Yorkiin ja perusti yhtyeen, jossa mukana olivat Bud Powell ja Earl Swope. Yhtye ei levyttänyt. 1950-luvun alussa Chaloff toimi Count Basien yhtyeessä, jonka mittakaava vaihteli sekstetistä oktettiin.Count Basie: The 1950 Octet And Combo Indiana Public Media Alkuvuodesta 1952 Chaloff oli jälleen Bostonissa. Vähitellen hän palasi laajempaan tietoisuuteen muun muassa esiintymällä The Steve Allen Show'ssa. Vuonna 1954 hän sai sopimuksen George Weinin Storyville Recordsilta, jolle ryhtyi levyttämään. Hän levytti myös Stan Kentonin tuottaman albumin Boston Blow-Up! Capitol Recordsille ja siirtyi sitten Los Angelesiin. Siellä Chaloff levytti Sonny Clarkin, Leroy Vinnegarin ja Philly Joe Jonesin kanssa merkkiteoksensa, albumin Blue Serge. Sen ilmestyessä Chaloff oli kuitenkin pyörätuolissa, sillä kärsi osittaisesta halvauksesta selkäytimen kasvaimen takia. Chaloff kuoli syövän levittyä 33-vuotiaana. Mosaic Records julkaisi vuonna 1993 neljän CD-levyn rajoitetun painoksen hänen kaikista sessioistaan leaderina.Serge Chaloff JazzBariSax.com Vladimir Simosko kirjoitti hänestä elämäkertateoksen Serge Chaloff: A Musical Biography.Serge Chaloff Music Museum of New England == Lähteet == Luokka:Yhdysvaltalaiset jazzsaksofonistit Luokka:Vuonna 1923 syntyneet Luokka:Vuonna 1957 kuolleet
Czarne

Czarne (saks. Hammerstein) on kaupunki Puolassa Pommerin voivodikunnassa. Czarnen pinta-ala on 46,39 km2 ja väkilkuku 5749 vuonna 2021. Kaupunki käyttää postinumeroa 77-330. == Lähteet == == Aiheesta muualla == Luokka:Pommerin voivodikunnan kaupungit
Alloxylon pinnatum

Alloxylon pinnatum on proteakasvien heimoon kuuluva puulaji. Sitä tavataan Australian Uudesta Etelä-Walesista ja Queenslandista. Sitä kasvatetaan viljelykasvina. Laji voi kasvaa luonnossa jopa 24 metriä korkeaksi ja viljeltynä 6 metriä korkeaksi. Sen lehdet ovat kirkkaanvihreät ja kukat punaiset. Kukinta-aika kestää lokakuusta tammikuuhun. Puun hedelmät kysyvät helmi- ja kesäkuun välillä, ja ne ovat ruskeita ja noin 10 senttimetriä pitkiä. Lajia tavataan sademetsissä vuorenrinteillä ja tasangoilla 750–1 250 metrin korkeudessa. Laji on luokiteltu vaarantuneeksi pienen levinneisyysalueen takia. == Lähteet == Luokka:Proteakasvit Luokka:Uhanalaiset kasvit
Henrik Lyra (kenraali)

Henrik Lyra (3. toukokuuta 1802 Asikkala – 15. elokuuta 1875) oli Venäjän keisarillisessa armeijassa palvellut suomalainen kenraalimajuri. (Viitattu 15.3.2020) Henrik Lyran vanhemmat olivat Asikkalan seurakunnan kappalainen Gabriel Lyra ja Eva Lovisa Ström ja puoliso Augusta Nyberg. Henrik Lyra tuli aliupseerikorpraaliksi Suomen jääkärirykmentin Viipurin pataljoonaan vuonna 1822. Hänet ylennettiin kersantiksi 1823. Seuraavana vuonna Lyra tuli pataljoonan Kyminkartanon komppanian vääpeliksi, lippujunkkariksi hän yleni 1825. Kun Suomen jääkärirykmentti muuttui 3. Suomen tarkk’ampujaprikaatiksi vuonna 1827, Lyra nimitettiin prikaatin 6. Viipurin tarkk’ampujapataljoonassa 1. komppanian vääpeliksi. Samana vuonna hänet ylennettiin porte-épée- junkkariksi. Vuonna 1829 Lyra siirrettiin Henkivartioväen Suomen tarkk’ampujapataljoonan 1. komppanian vääpeliksi. Vänrikiksi 1830 ylennettynä hänet siirrettiin komppaniassaan kouluttajaksi, määrättiin 1831 pataljoonan vt. adjutantiksi ja vakinaistettiin tehtävään aliluutnanttina 1832. Hän toimi myös pataljoonan esikunnan kasöörinä 1834–1836 ja sitten kahden eri komppanian kouluttajana 1836–1838. Lyra ylennettiin alikapteeniksi 1838 ja määrättiin pataljoonan 4. komppanian päälliköksi, kapteeniksi hän yleni 1840. Vuoden 1845 alussa Lyra määrättiin Ahvenanmaan paikallismajuriksi ja kesällä 1846 nuoremmaksi esiupseeriksi vasta perustettuun Suomen tarkk’ampujapataljoonaan. Everstiluutnantiksi hänet ylennettiin syksyllä 1846. Kun joukko-osasto muuttui vuonna 1849 Suomen krenatööritarkk’ampujapataljoonaksi, Lyra nimitettiin sen komentajaksi. Everstiksi hänet ylennettiin 1852. Pataljoonan muututtua vuonna 1857 Suomen opetustarkk’ampujapataljoonaksi eversti Lyra toimi sen komentajana syksyyn 1858, jolloin hänet siirrettiin 1. Turun ruotujakoisen tarkk’ampujapataljoonan komentajaksi. Lyra sai tästä tehtävästä ja sotapalveluksesta eron kenraalimajurina tammikuussa 1863. ==Lähteet== Luokka:Suomalaiset kenraalit Luokka:Vuonna 1802 syntyneet Luokka:Vuonna 1875 kuolleet
Charles Wentworth Dilke (1843–1911)

Charles Wentworth Dilke (1843−1911Dilke, Sir Charles Wentworth Tietosanakirja osa 11, Täydennysosa, palsta 225, Tietosanakirja Osakeyhtiö 1922) oli englantilainen kirjailija ja valtiomies. Dilke teki 1866−1867 maailmanympärimatkan ja julkaisi teoksen Greater Britain. Suuren menestyksen saaneessa teoksessaan Dilke käsittelee aihettaan Englannin maailmanvallan näkökannalta. Dilke valittiin 1868 alahuoneeseen, jossa hän liittyi äärimmäisiin radikaaleihin. Hänet valittiin 1880 ulkomaanasiain alivaltiosihteeriksi ja 1882 paikallishallintoviraston johtajaksi, jossa virassa hän toimi työväestön asunto- ja terveysolojen parantamiseksi.Dilke, Charles Wentworth, Tietosanakirja osa 2, palsta 312, Tietosanakirja Osakeyhtiö 1909 Hän luopui William Ewart Gladstonen toisen hallituksen erotessaSir Charles Wentworth Dilke, 2nd Baronet, Britannica 22.1.2020, viitattu 15.3.2020 virastaan, ja häntä vastaan vireillä olleen avioeroa koskevan häväistysjutun vuoksi hän jäi pois uudesta kabinetista. Ensin tuomio oli vapauttava, mutta 1886 Dilke tuomittiin aviorikoksesta, ja hän menetti vaalisijansa. Hän oli alahuoneen jäsen jälleen vuodesta 1892. Dilke on julkaissut laajan matkakirjansa lisäksi henkevän poliittisen satiirin The fall of prince Florestan of Monaco (1874) sekä The present position of European politics (1887), The British army (1888) ja Problems of Greater Britain (1890). == Lähteet == ==Aiheesta muualla== Luokka:Brittiläiset poliitikot Luokka:Englantilaiset kirjailijat Luokka:Yhdistyneen kuningaskunnan alahuoneen jäsenet Luokka:Vuonna 1843 syntyneet Luokka:Vuonna 1911 kuolleet
Charles Wentworth Dilke

Charles Wentworth Dilke on usean brittiläisen henkilön nimi: * Charles Wentworth Dilke (1789–1864), englantilainen kirjailija ja kriitikko * Charles Wentworth Dilke (1810–1869), englantilainen poliitikko ja taiteensuosija * Charles Wentworth Dilke (1843–1911), englantilainen poliitikko ja matkakirjailija